**การส่งเสริมการมีส่วนร่วมของเครือข่ายท้องถิ่น เพิ่มรายได้ชุมชน**

**"นาบัวยายวิงสู่มาดามวิง เมี่ยงบัวหลวง"**

**Promote the participation of local networks increase community income**

**"Na Bua Yai Wing to Madam Wing Miang Bua Luang"**

บัญยง พูลทรัพย์

**วิทยาลัยนิเทศศาสตร์ มหาวิทยาลัยราชภัฏสวนสุนันทา**

**e-mail:** [**Banyong.ph@ssru.ac.th**](mailto:Banyong.ph@ssru.ac.th)

นฤชา นราผ่อง

**วิทยาลัยนิเทศศาสตร์ มหาวิทยาลัยราชภัฏสวนสุนันทา**

**e-mail:** [**Naruecha.na@ssru.ac.th**](mailto:Naruecha.na@ssru.ac.th)

ชินกฤต อุดมลาภไพศาล

**วิทยาลัยนิเทศศาสตร์ มหาวิทยาลัยราชภัฏสวนสุนันทา**

**e-mail:** [**chinnagrit.ud@ssru.ac.th**](mailto:chinnagrit.ud@ssru.ac.th)

ธิดารัตน์ โชคนาคะวโร

**วิทยาลัยนิเทศศาสตร์ มหาวิทยาลัยราชภัฏสวนสุนันทา**

**e-mail:** [**thidarat.ch@ssru.ac.th**](mailto:thidarat.ch@ssru.ac.th)

**บทคัดย่อ**

การวิจัยเรื่อง การส่งเสริมการมีส่วนร่วมของเครือข่ายท้องถิ่นเพิ่มรายได้ชุมชน "นาบัวยายวิง สู่มาดามวิง เมี่ยงบัวหลวง" ภายใต้โครงการบริการวิชาการในโครงการพัฒนาคุณภาพชีวิต และยกระดับรายได้ให้กับคนในชุมชนฐานรากนี้ เป็นการวิจัยเชิงคุณภาพด้วยการใช้แบบสัมภาษณ์ข้อมูลจากผู้ให้ข้อมูลสำคัญโดยใช้วิธีการแบบเจาะจง ซึ่งโครงการนี้ มีวัตถุประสงค์เพื่อศึกษาแนวทางการยกระดับรายได้ให้กับเกษตรในชุมชนฐานราก กรณีศึกษา จำนวน 1 ครอบครัว โดยมีจุดมุ่งหมายเพื่อให้ชุมชนมีรายได้เพิ่มขึ้น และเพื่อศึกษาการใช้เครื่องมือสื่อสารที่ใช้ในการส่งเสริมการตลาดสำหรับ ใช้พัฒนาผลิตภัณฑ์ในครัวเรือน โดยมีกลุ่มเป้าหมายคือ ครัวเรือนของชุมชนในเป้าหมายที่เข้าร่วมโครงการโดยที่มหาวิทยาลัยจะต้องเข้ามาให้ความรู้ให้กับครัวเรือนจาก 1 ใน 8 ครัวเรือน ด้วยการจัดกิจกรรมอบรมถ่ายทอดความรู้หลักสูตร เรื่อง “เมี่ยงบัวหลวง” เพื่อนำไปสร้างอาชีพโดยมุ่งหวังให้ครัวเรือนที่เข้าร่วมโครงการได้มีพัฒนาการด้านรายได้ในครัวเรือนเพิ่มขึ้นจากเดิม โดยนับเป็นรายได้เสริมของครัวเรือน และสามารถนำองค์ความรู้ทางการศึกษาสู่การพัฒนาสังคมและวิถีชุมชนอื่นๆได้

จากผลการวิจัย ผู้วิจัยได้ศึกษาประเด็นสำคัญจำนวน 3 ประเด็น พบว่า 1. ด้านบริบทและสภาพทั่วไปของเศรษฐกิจฐานราก เทศบาลตำบลคลองโยง อำเภอพุทธมณฑล จังหวัดนครปฐม เป็นพื้นที่อุดมสมบูรณ์เหมาะสมกับการประกอบอาชีพเกษตรกรรม 2.ด้านการส่งเสริมการมีส่วนร่วมของเครือข่ายท้องถิ่นเพิ่มรายได้ชุมชน เพื่อสร้างเศรษฐกิจฐานรากอย่างยั่งยืนโดยครัวเรือนของชุมชนในเป้าหมายที่เข้าร่วมโครงการมีระบบกลไกกระบวนการขับเคลื่อนศักยภาพของชุมชนในการพัฒนาศักยภาพตนเองของชุมชนในการเสริมสร้างความมั่นคงของชุมชนในการพึ่งพาตนเองได้ 3.ด้านการพัฒนาผลิตภัณฑ์และเครื่องมือสื่อสารในการส่งเสริมการตลาด ซึ่งได้จัดทำสื่อออนไลน์โดยสร้างเพจและออกแบบผลิตภัณฑ์ชื่อเพจ “เมี่ยงบัวหลวง มาดามวิง สูตรชาววัง” สำหรับจำหน่ายเมี่ยงบัวหลวง ผ่านระบบออนไลน์เพื่อสร้างมูลค่าให้กับผลิตภัณฑ์ซึ่งได้รับการตอบรับ ที่ดีจากผู้บริโภคผลิตภัณฑ์เมี่ยงบัวหลวงโดยจะเห็นได้ว่าครัวเรือนของชุมชนในเป้าหมายมีรายได้เเพิ่มขึ้นจากเดิมหลังจากได้เข้าร่วมโครงการ โดยนับเป็นรายได้เสริมของครัวเรือน

ดังนั้น การขับเคลื่อนการพัฒนาเศรษฐกิจฐานรากจึงเป็นการดำเนินการที่สำคัญในการพัฒนา และยกระดับประเทศให้มีรายได้สูง มีการกระจายรายได้อย่างทั่วถึงเป็นการวางรากฐาน ที่มั่นคงให้กับเศรษฐกิจไทยในอนาคตโดยการส่งเสริมเศรษฐกิจระดับชุมชนท้องถิ่นให้มีความเข้มแข็ง ให้มีศักยภาพในการแข่งขันสามารถพึ่งพาตนเองได้ ซึ่งจะช่วยก่อให้เกิดการยกระดับมาตรฐานการครองชีพ และชีวิตความเป็นอยู่ของประชาชนในชุมชนให้ดีขึ้น และนำไปสู่การแก้ไขปัญหาความยากจน ความเหลื่อมล้ำ และความไม่เสมอภาคตามเป้าหมายการพัฒนาของยุทธศาสตร์ชาติ โดยการพัฒนาและส่งเสริมการสร้างมูลค่าสินค้าเกษตร เพื่อสร้างรายได้ให้เกษตรกรและการส่งเสริมวิสาหกิจชุมชนในการพึ่งพาตนเองอย่างยั่งยืน

**คำสำคัญ**:การยกระดับรายได้ **,**เครือข่ายท้องถิ่น**,**ชุมชนฐานราก, เมี่ยงบัวหลวง

**Abstract**

The research “The promotion of participation of the local community’s network to increase income “Nabuayai Wing to Madame Wing” the lotus petal savory wraps. This campaign was conducted under the academic service project for the promotion of well-being and income for the grassroot community. The researcher used the qualitative methodology by interviewing the key informants specifically. The objective of the research was to examine the guidelines to increase the income of the farmers in the grassroot community. We studied one case study from the families in the community. The purposes of this study were: 1) to increase the income of the community; 2) to study the communicative tools for marketing the local brand. The target group is the households in the target community that join the campaign being conducted by the university. The university staff visited and educated one of eight households through the workshop “Making lotus petal savory wraps as a career”. This campaign would like the participating households to earn more income. This could be the additional income and application of the knowledge to the community’s development.

The results led us to conclude three significant issues: 1) In the general context of the economy in the grassroot community in Khlong Yong municipal district, Phuttamonthon district, Nakhon Pathom province is a good area for agriculture. 2) In terms of promoting the participation of local networks to increase community income, the project aims to create a sustainable economic foundation where the households of the communities participating in the project have the strategics for using the potential of the community in developing its self-efficacy and enhancing the stability of the community in being self-reliant. 3.) For the product development and communication tools for marketing promotion, which have created online media by creating pages and designing products in the name “Miang Bualuang Madame Wing, the palace people’ recipe”. This is used for selling the product online and adds value to the product. It got positive feedback from the customers. The households that participated earned more income after joining the campaign.

So, driving the development of the fundamental economy is therefore an important action in development. The country's distribution of income is the foundation for developing and upgrading the country's economy. The local community economy has the potential to compete and be self-reliant in the great economy in the future. These could help to develop the living standards and well-being of the community’s members and solve the poverty, inequality, and injustice in society related to the development of national strategy. Especially the development and promotion.n the agriculture products to support the farmers and the local communities for the self-sustainability.

**Key-words**: Income promoting, Local network, Grassroot communit, the lotus petal savory wraps

**บทนำ**

สถานการณ์โลกและสถานการณ์ประเทศไทยในปัจจุบัน ต้องเผชิญกับปัญหาด้านเศรษฐกิจ สังคม สาธารณสุข และคมนาคม และอื่นๆ จากผลกระทบวิกฤตการแพร่ระบาดของโรคติดเชื้อไวรัสโคโรนา 2019 (COVID-19) จากการรายงานของ Mckinsey & Company (Maech 26,2020) จะส่งผลให้โลกมีผลผลิตลดลงถึง 30 เปอร์เซ็นต์ ซึ่งส่งผลกระทบเป็นอย่างมากต่อชีวิตและโครงสร้างพื้นฐานที่จำเป็นที่ทำให้เศรษฐกิจฐานราก (Local economy) ของประเทศไทยเกิดความเสียหาย เพิ่มปัญหาความยากไร้ เกิดความเหลื่อมล้ำทางสังคมและชุมชน โดยเฉพาะในกลุ่มเกษตรกร และกลุ่มแรงงานทั่วไป ซึ่งเป็นกลุ่มประชากรที่มีรายได้น้อยและไม่ค่อยมั่นคง โดยส่วนใหญ่มักประสบปัญหาการเข้าถึงทรัพยากรต่าง ๆ รวมถึงที่ดินทำกิน การเข้าถึงแหล่งทุนขาดองค์ความรู้ต่าง ๆ ที่เกี่ยวข้องสำหรับการวางแผนการพัฒนาและต่อยอดผลิตภัณฑ์ รวมทั้ง ยังมีพฤติกรรมขาดการออม และมีแนวโน้มจะมีหนี้สินที่สะสม หนี้นอกระบบ การพัฒนาเศรษฐกิจฐานรากจึงมุ่งหวังในการ ที่จะคิดหาวิธีจัดการแก้ไขความยากจน ความเหลื่อมล้ำอย่างถูกต้องอย่างทั่วถึง เพื่อให้เศรษฐกิจฐานรากมีความเข้มแข็งและยั่งยืน

ตามนโยบายรัฐบาลในการขับเคลื่อนประเทศโดยใช้กลไกของประชารัฐในการพัฒนาเศรษฐกิจฐานรากด้วยกระบวนการกระตุ้นเศรษฐกิจในระดับพื้นที่ผ่านกลไกหมู่บ้าน ด้วยการพัฒนาชุมชนให้มีความเข้มแข็งและยั่งยืน ทั้งในด้านเศรษฐกิจ สังคมและคุณภาพชีวิต เพื่อสนับสนุนการเติบโตของเศรษฐกิจ และส่งเสริมการกระจายรายได้ให้ทั่วถึง เน้นการพัฒนาชุมชนให้มีความเข้มแข็งและยั่งยืน ยกระดับศักยภาพของหมู่บ้าน โดยการพัฒนาในด้านสังคมและคุณภาพชีวิตควบคู่ไปกับการพัฒนา ด้านเศรษฐกิจในพื้นที่ และที่สำคัญประชาชนมีคุณภาพชีวิตที่ดีขึ้น และเกิดการพัฒนาอย่างยั่งยืน พร้อมทั้งมีการแก้ไขปัญหาความเดือดร้อนได้อย่างตรงตามความต้องการของประชาชน และให้มีความสอดคล้องกับหลักปรัชญาเศรษฐกิจพอเพียง ตามแนวพระราชดำริของพระบาทสมเด็จพระเจ้าอยู่หัวที่จะยกระดับคุณภาพชีวิตความเป็นอยู่ของประชาชนให้ดีขึ้น ชุมชนพึ่งตนเองได้ โดยมีเป้าหมายทำให้ประเทศชาติมั่นคง มั่งคั่งและยั่งยืน ด้วยการใช้พลังประชารัฐในระดับกลางและระดับพื้นที่ภายใต้ความร่วมมือกันของทุกภาคส่วนทั้งภาครัฐ เอกชน และประชาชน (Office of the National Economic and Social Development Council, 2018)

การขับเคลื่อนการพัฒนาเศรษฐกิจฐานรากเป็นการดำเนินการที่สำคัญในการพัฒนา และยกระดับประเทศให้เป็นประเทศรายได้สูงที่มีการกระจายรายได้อย่างทั่วถึง เป็นการวางรากฐานที่มั่นคงให้กับเศรษฐกิจไทยในอนาคตโดยการส่งเสริมเศรษฐกิจระดับชุมชนท้องถิ่นให้มีความเข้มแข็ง มีศักยภาพในการแข่งขันสามารถพึ่งพาตนเองได้ ซึ่งจะช่วยก่อให้เกิด การยกระดับมาตรฐานการครองชีพและความเป็นอยู่ของประชาชนในชุมชนให้ดีขึ้น และนำไปสู่การแก้ไขปัญหาความยากจน ความเหลื่อมล้ำ และความไม่เสมอภาคตามเป้าหมายการพัฒนาของยุทธศาสตร์ชาติ โดยเฉพาะด้านการสร้างโอกาส และความเสมอภาคทางสังคม เพื่อให้ทุกคนได้รับผลประโยชน์จากการพัฒนาอย่างทั่วถึงและเป็นธรรม ผ่านการปรับโครงสร้างทางเศรษฐกิจและพฤติกรรม และด้านการสร้างความสามารถในการแข่งขัน โดยการพัฒนาและส่งเสริมการสร้างมูลค่าสินค้าเกษตรเพื่อสร้างรายได้ให้เกษตรกรและการส่งเสริมวิสาหกิจชุมชนในการพึ่งพาตนเอง

ดังนั้นจากความสำคัญของปัญหาดังกล่าวสอดคล้องกับสถานการณ์ที่เกิดขึ้นในพื้นที่ต.คลองโยง อ.พุทธมณฑล จ.นครปฐม ผู้วิจัยจึงเห็นควรว่าโครงการพัฒนาคุณภาพชีวิตและยกระดับรายได้ให้กับคนในชุมชนฐานราก ต.คลองโยง อ.พุทธมณฑล จ.นครปฐม กิจกรรมย่อย : ส่งเสริมการมีส่วนร่วมของเครือข่ายท้องถิ่น เพิ่มรายได้ชุมชน "นาบัวยายวิง สู่มาดามวิง เมี่ยงบัวหลวง" เพื่อเป็นการตอบสนองนโยบายรัฐบาล โดยการสร้างความเป็นธรรม และลดความเหลื่อมล้ำทางเศรษฐกิจและสังคมของประเทศ โดยมีวัตถุประสงค์เพื่อยกระดับรายได้ให้กับเกษตรกรในชุมชนฐานราก ให้มีรายได้เพิ่มขึ้น และเพื่อศึกษาการใช้เครื่องมือสื่อสารในการส่งเสริมการตลาดในการพัฒนาผลิตภัณฑ์ในครัวเรือน ผ่านการจัดกิจกรรมสร้างองค์ความรู้ สู่การสร้างอาชีพเพิ่มรายได้ ส่งเสริมเศรษฐกิจระดับชุมชนท้องถิ่นให้มีความเข้มแข็ง มีศักยภาพในการแข่งขัน สามารถพึ่งพาตนเองได้ ซึ่งจะช่วยก่อให้เกิดการยกระดับมาตรฐานการครองชีพและความเป็นอยู่ของประชาชนในชุมชนให้ดีขึ้น ตามแนวทางปรัชญาเศรษฐกิจพอเพียงแบบชุมชนเข้ามามีส่วนร่วมในการบริหารจัดการตนเองเพื่อให้เศรษฐกิจฐานรากเกิดความเข้มแข็งส่งผล ถึงความมั่นคงทางเศรษฐกิจของประเทศชาติต่อไป

**วัตถุประสงค์การวิจัย**

1.เพื่อยกระดับรายได้ให้กับเกษตรกรในชุมชนฐานราก ต.คลองโยง อ.พุทธมณฑล จ.นครปฐม กรณีศึกษา 1. ครอบครัว ให้มีรายได้เพิ่มขึ้น

2.เพื่อส่งเสริมการตลาดในการพัฒนาผลิตภัณฑ์ในครัวเรือนให้กับการเกษตรกรในชุมชนฐานราก ต.คลองโยง อ.พุทธมณฑล จ.นครปฐม

**วิธีการดำเนินการวิจัย**

งานวิจัยภายใต้โครงการพัฒนาคุณภาพชีวิตและยกระดับรายได้ให้กับคนในชุมชนฐานราก ต.คลองโยง อ.พุทธมณฑล จ.นครปฐม กิจกรรมย่อย : ส่งเสริมการมีส่วนร่วมของเครือข่ายท้องถิ่น เพิ่มรายได้ชุมชน "นาบัวยายวิง สู่มาดามวิง เมี่ยงบัวหลวง” นี้ เป็นการวิจัยเชิงคุณภาพเริ่มด้วยการวิจัยเชิงเอกสาร แล้วนำข้อมูลที่ได้มาสร้างแบบสัมภาษณ์โดยใช้แนว การสัมภาษณ์เฉพาะประเด็นเพื่อเก็บข้อมูลจากการสัมภาษณ์เชิงลึก จากผู้ให้ข้อมูลสำคัญและทำการรวบรวมข้อมูลเชิงคุณภาพ โดยยึดตามวัตถุประสงค์ของการวิจัยพื้นที่ในการวิจัย ผู้วิจัยได้ใช้วิธีการแบบเจาะจงในการศึกษาวิจัยงานวิจัยคือ กลุ่มเป้าหมายคือ ครัวเรือนของชุมชนในเป้าหมายที่เข้าร่วมโครงการ ณ ศูนย์การเรียนรู้เศรษฐกิจพอเพียง หมู่ที่ 1 ต. คลองโยง อ.พุทธมณฑล จ.นครปฐม และที่บ้านพักอาศัย

**1.ประชากรและกลุ่มตัวอย่าง**

**ประชากร**

ครัวเรือนที่เข้าร่วมโครงการพัฒนาคุณภาพชีวิตและยกระดับรายได้ให้กับคนในชุมชนฐานราก จำนวน 8 ครัวเรือน หมู่ที่ 1 ต. คลองโยง อ.พุทธมณฑล จ.นครปฐม

**ผู้ให้ข้อมูลหลัก**

ครัวเรือนของชุมชนในเป้าหมาย ในพื้นที่ตำบลคลองโยง อำเภอพุทธมณฑล จังหวัดนครปฐม

**2.เครื่องมือที่ใช้ในการเก็บรวบรวมข้อมูล**

ผู้วิจัยใช้แนวทางการสัมภาษณ์ (Interview guide) เพื่อช่วยเก็บข้อมูลซึ่งเป็นคำถามปลายเปิดเพื่อใช้เก็บข้อมูล เชิงคุณภาพ เกี่ยวกับข้อมูลด้านกายภาพ บริบทชุมชนและสภาพทั่วไป ข้อมูลด้านศักยภาพและ การดำเนินกิจกรรมเศรษฐกิจฐานรากการมีส่วนร่วมในชุมชน โดยการบันทึกภาคสนาม การเข้าร่วมประชุมกับชุมชน และการร่วมหาแนวทางเพื่อพัฒนาความเข้มแข็งของเศรษฐกิจฐานรากอย่างยั่งยืน

**3.การเก็บรวบรวมข้อมูล** แบ่งเป็น 2 ขั้นตอน ดังนี้

**1. การเก็บรวบรวมข้อมูลทุติยภูมิ (Secondary Data)** เป็นการเก็บข้อมูลที่รวบรวมจากเอกสารต่างๆ เช่น เอกสารการประชุม รายงานการประชุม บทความ วารสารหนังสือ รายงานการวิจัย และเอกสารอื่นๆ ที่เกี่ยวข้องกับการพัฒนาความเข้มแข็งของเศรษฐกิจฐานราก

**2. การเก็บรวบรวมข้อมูลภาคสนาม (Field Research)** โดยวิธีการประชุมกลุ่มย่อย (Focus group) และ ใช้วิธีการสัมภาษณ์เชิงลึก ตามแนวทางการสัมภาษณ์ที่กำหนดไว้ กับผู้ให้ข้อมูลหลัก นำมาวิเคราะห์ข้อมูลจากนั้นจึงประมวลข้อมูลทุกประเภทเข้าด้วยกันเป็นหมวดหมู่และวิเคราะห์ความสัมพันธ์โดยใช้แนวคิด ทฤษฎีเป็นกรอบในการอธิบายเพื่อตอบคำถามของการวิจัย

**ผลการวิจัย**

การวิจัยโครงการ : การพัฒนาคุณภาพชีวิตและยกระดับเศรษฐกิจฐานราก ต.คลองโยง อ.พุทธมณฑล จ.นครปฐมกิจกรรมย่อย : ส่งเสริมการมีส่วนร่วมของเครือข่ายท้องถิ่น เพิ่มรายได้ชุมชน "นาบัวยายวิงสู่มาดามวิง เมี่ยงบัวหลวง" โดย มีวัตถุประสงค์เพื่อยกระดับรายได้ให้กับเกษตรในชุมชนฐานราก 1 ครอบครัว ให้มีรายได้เพิ่มขึ้น และเพื่อศึกษาการใช้เครื่องมือสื่อสารในการส่งเสริมการตลาดในการพัฒนาผลิตภัณฑ์ในครัวเรือนซึ่ง สามารถสรุปผลของการวิจัยตามวัตถุประสงค์ได้ ดังนี้

**1. บริบทและสภาพทั่วไปของเศรษฐกิจฐานราก เทศบาลตำบลคลองโยง อำเภอพุทธมณฑล จังหวัดนครปฐม**

ในปัจจุบันองค์กรปกครองส่วนท้องถิ่นที่ดูแลตำบลคลองโยงเป็นพื้นที่มีฐานะเป็นเทศบาลตำบลคลองโยง โดยได้รับการจัดตั้งจากองค์การบริหารส่วนตำบลคลองโยงมาตั้งแต่ พ.ศ. 2550 พื้นที่ทั้งหมด 31.63 ตารางกิโลเมตร มีการแบ่งเขตการปกครอง ออกเป็น 8 หมู่บ้าน ได้แก่หมู่ที่ 1 บ้านคลองโยง หมู่ที่ 2 บ้านชัยขันธ์หรือบ้านคลองชัยขันธ์ หมู่ที่ 3 บ้านแหลนหาย หมู่ที่ 4 บ้านวัดมะเกลือ หมู่ที่ 5 บ้านดอนทอง หมู่ที่ 6 บ้านคลองโยงใหม่ หมู่ที่ 7 บ้านเจริญสุขหรือบ้านคลองซอย หมู่ที่ 8 บ้านสหกรณ์ และลักษณะภูมิประเทศเป็นที่ราบลุ่ม มีคลองธรรมชาติ คลองส่งน้ำ ไหลผ่านหลายสาย มีผลทำให้พื้นที่ของเทศบาลตำบลคลองโยงเป็นพื้นที่อุดมสมบูรณ์เหมาะแก่การเพาะปลูก และเกษตรกรรม

**2. การส่งเสริมการมีส่วนร่วมของเครือข่ายท้องถิ่นเพิ่มรายได้ชุมชน เพื่อสร้างเศรษฐกิจฐานรากอย่างยั่งยืน**

**2.1 กลไกการขับเคลื่อนศักยภาพของชุมชน**

2.1.1 กลไกการขับเคลื่อนภายนอก

1) ด้านนโยบายรัฐบาล พบว่า ควรมีการสร้างแผนการพัฒนาชุมชนในระยะยาว และการสื่อสาร

ประชาสัมพันธ์การดำเนินงานโครงการต่างๆ แบบเชิงรุก โดยใช้วิธีการสื่อสารการตลาดแบบบูรณาการที่มีประสิทธิภาพ รวมถึงบูรณาการทำงานร่วมกันระหว่างหน่วยงานพัฒนาชุมชนภาครัฐร่วม และหน่วยงานที่เกี่ยวข้องร่วมขับเคลื่อนพัฒนาชุมชนฐานแบบยั่งยืน

2) ด้านสภาวะเศรษฐกิจ พบว่า ควรสนับสนุนการจำหน่ายสินค้าการเกษตรจากชุมชนโดยได้รับเงิน

ลงทุนสนับสนุนจากหน่วยงานภาครัฐ เพื่อเป็นจุดเริ่มต้นกระตุ้นขายสินค้าและสนับสนุนให้คนรุ่นใหม่ที่มีความต้องการทำงาน ในชุมชน

3) ด้านการมีส่วนร่วมของชุมชนกับหน่ยวยงานท้องถิ่น พบว่า ควรส่งเสริมให้ชุมชนปรับวิธีคิด โดยเน้น

การใช้วัตถุดิบในชุมชนที่มีอยู่เพื่อเป็นการสร้างรายได้ให้แก่เกษตรกรในชุมชน และส่งเสริมให้ชุมชนเข้ามามีส่วนในการ วางแผนการพัฒนาวิสาหกิจชุมชนร่วมกับภาครัฐ

2.1.2 กลไกการขับเคลื่อนภายใน

1) ด้านศักยภาพผู้บริหารและชุมชน พบว่า ควรพัฒนาศักยภาพความเป็นผู้ประกอบการแก่ผู้บริหาร

ของกลุ่มผู้นำชุมชน โดยการฝึกอบรมผู้บริหารให้มีความรู้เพื่อพัฒนาตนเองให้มีความพร้อมในการแข่งขัน

2) ด้านความรู้ความสามารถและจำนวนของบุคลากร พบว่า ควรส่งเสริมให้เยาวชนคนรุ่นใหม่ที่มี

ความต้องการทำงานในชุมชน ด้วยปลูกฝังความต้องการสานต่อกิจการ สืบสานภูมิปัญญาท้องถิ่น และภาครัฐควรมีการจัดการฝึกอบรมความรู้ทางด้านการบริหารจัดการ

3) ด้านงบประมาณและการบริหารงาน พบว่า ควรจัดฝึกอบรมให้ความรู้แก่ชุมชนให้มีองค์ความรู้

ด้านสมุนไพรในชุมชน กระบวนการพัฒนาวัตถุดิบในชุมชนสร้างรายได้ และการจัดทำบัญชีในครัวเรืออย่างง่าย และสามารถพัฒนาความรู้จากการทำบัญชีสู่การการเขียนแผนธุรกิจ เพื่อขอสินเชื่อจากสถาบันทางการเงินรวมถึงการเขียนโครงการเพื่อ ของบประมาณจากหน่วยงานภาครัฐได้

4) ด้านผลิตภัณฑ์และเครื่องมือสื่อ พบว่า ควรมีการสนับสนุนอุปกรณ์ เครื่องมือ เครื่องใช้ ส่งเสริม

การพัฒนาผลิตภัณฑ์ให้มาตรฐาน รูปแบบผลิตภัณฑ์มีภาพลักษณ์ที่ดีสร้างแรงจูงใจให้แก่ลูกค้า กระตุ้นยอดจำหน่ายให้สามารถเข้าถึงผลิตภัณฑ์ได้ง่าย และรวดเร็วผ่านระบบออนไลน์

**2.2 กระบวนการขับเคลื่อนศักยภาพของชุมชน**

1) ด้านการจัดการความรู้และข้อมูลข่าวสาร พบว่า หน่วยงานภาครัฐควรสนับสนุนให้เกิดกิจกรรม เพื่อส่งเสริมให้วิสาหกิจชุมชนจัดอบรมให้ความรู้ และสร้างเครือข่ายเพื่อการแลกเปลี่ยนนวัตกรรมความรู้ซึ่งกันและกัน รวมถึงความรู้ในสืบค้นข้อมูล ข่าวสารเกี่ยวกับการผลิตสินค้า ข้อมูลทางการตลาด โดยทำการจัดคอร์สการฝึกอบรมในการค้นหาข้อมูลต่าง ๆ จากสื่อออนไลน์

2) ด้านกระบวนการจัดการสินค้าและบริการ พบว่า หน่วยงานภาครัฐควรให้ความรู้แก่ชุมชนในการ

บริหารจัดการวัตถุดิบสำหรับการผลิตให้เพียงพอ การสร้างมูลค่าเพิ่ม (Value added) ให้แก่สินค้ารวมถึงการสนับสนุนพัฒนาบรรจุภัณฑ์ให้มีความสวยงามมีความดึงดูดใจแก่ผู้บริโภค และรักษ์โลก

3) ด้านการบริหารการตลาด พบว่าควรจัดหาตลาดเพื่อจำหน่ายสินค้าแบบระยะยาว และมีความมั่นคง

แก่ชุมชนให้ความรู้ชุมชนให้มีความสามารถในการวิเคราะห์กลุ่มเป้าหมาย และการวิเคราะห์ตลาด และปลูกฝังวิสาหกิจชุมชนให้มองการตลาดแบบก้าวหน้า

4) ด้านการจัดการการเงินและบัญชีครัวเรือน พบว่า ควรให้ความรู้แก่ชุมชนในการจัดการการเงิน

และการจัดทำบัญชีครัวเรือน เพื่อเป็นการติดตามผลการดำเนินงาน และแนวทางปรับปรุงพัฒนาบัญชีครัวเรือนได้อย่างยั่งยืนโดยผสานความร่วมมือกับหน่วยงานที่เกี่ยวข้อง หรือการบริการวิชาการจากสถาบันการศึกษา

**2.3 การพัฒนาศักยภาพในการพึ่งพาตนเองของชุมชน**

1) ด้านประสิทธิผลตามภารกิจ พบว่า ชุมชนมีรายได้เพิ่มมากจากการทำเมี่ยงบัวหลวงผ่านระบบ

ออนไลน์สื่อโซเชียลมิเดียผ่านหน้าเฟสบุ๊คเพียงทางเดียว จึงเห็นว่าควรมีการสนับสนุนให้มีหน้าร้านหรือตลาด เพื่อมีกลุ่มลูกค้าถาวรให้แก่ ชุมชนให้สามารถขายสินค้าได้ตลอดทั้งปีเพื่อช่วยจำหน่ายสินค้าของชุมชนรวมถึงการพัฒนาสินค้า และบริการ ของวิสาหกิจชุมชนให้เป็นที่ต้องการของตลาดด้วยอีกทางหนึ่งควบคู่กันไป และรวมกันสร้างแหล่งท่องเที่ยวเชิงวัฒนธรรมร่วมกับชุมชน เพื่อสร้างโอกาสสำหรับการขายสินค้า

2) ด้านคุณภาพสินค้าและบริการ พบว่า ผลิตภัณฑ์เมี่ยงบัวหลวงคุณสมบัติทางยาของสมุนไพร และ

กล่องบรรจุภัณฑ์สวยงาม สด สะอาด ควรมีการพัฒนาให้ได้รับการรับรองจากสำนักงานมาตรฐานอาหาร (อย.) เพื่อสร้างความน่าเชื่อถือให้แก่สินค้าและบริการ นอกจากนั้นยังควรมีการส่งเสริมวิสาหกิจชุมชนให้มีการสร้างเอกลักษณ์เฉพาะตัวให้แก่ สินค้าและบริการ สร้างมูลค่าเพิ่ม และดึงดูดผู้บริโภคให้มาซื้อสินค้าของชุมชน

3) ด้านประสิทธิภาพของการดำเนินงาน พบว่า ชุมชนยังคงมีข้อผิดพลาดทางกระบวนการผลิตสินค้า

และบริการ อาทิ การเตรียมวัตถุดิบไม่เพียงพอ ผลิตได้ไม่ตรงตามมาตรฐาน ไม่ตรงความต้องการของลูกค้า ฯลฯ รวมถึงการ ไม่สามารถปฏิบัติงานได้ตามแผนงานที่ตั้งเป้าหมายเอาไว้ทั้งยอดการขายสินค้า เห็นว่าควรมีการสนับสนุน และส่งเสริมการเรียนรู้ด้านการเขียนแผนการตลาดให้มีประสิทธิภาพโดยมีกำหนดเป้าหมายที่ชัดเจน และสามารถปฏิบัติได้จริง มีตัวชี้วัดความสำเร็จอย่างเป็นรูปธรรมมากขึ้น

**2.4 ความมั่นคงของชุมชนในการพึ่งพาตนเอง**

1) ความมั่นคงทางด้านเศรษฐกิจ พบว่า การประกอบอาชีพของคนในชุมชนนั้นมีรายได้เพิ่มขึ้น

ที่ชัดเจนจากรายได้เสริม โดยมีวัตถุประสงค์ให้ทุกครัวเรือนสามารถพึ่งพาตนเองได้ นอกจากนี้ชุมชนยังมีการจัดทำบัญชี รายรับ -รายจ่ายในแต่ละครัวเรือน เพื่อให้ทุกครัวเรือนรับรู้การใช้จ่ายของตนเองสามารถทำให้ชุมชนรู้จักการประหยัดการออม

2) ความมั่นคงทางด้านสังคมและวัฒนธรรม พบว่า ชุมชนตำบลคลองโยงประกอบอาชีพเกษตรกรรม

คือ ทำนาข้าว นาบัว สวนผลไม้ และภายในชุมชนมีการส่งเสริมให้ใช้วิถีชีวิตแบบดั้งเดิม โดยการให้เกษตรกรแลกเปลี่ยนผลิตผลกันเองโดยไม่ต้องใช้เงินซื้อ มีการช่วยเหลือกัน เป็นระบบเครือญาติ และสืบทอดเยาวชนภายในหมู่บ้านให้รู้จักการเคารพ ผู้ที่มีอายุมากกว่าการช่วยเหลือซึ่งกันและกันรักใคร่สามัคคีกันภายในชุมชนมีการใช้ชีวิตตามแนวทางเศรษฐกิจพอเพียง โดยการปลูกไว้ใช้ ปลูกไว้กิน ที่เหลือก็นำไปจำหน่าย นำรายได้กลับมาสุ่ชุมชน

**3.ด้านการพัฒนาผลิตภัณฑ์และเครื่องมือสื่อสารในการส่งเสริมการตลาด**


วิทยาลัยนิเทศศาสตร์ มหาวิทยาลัยราชภัฏสวนสุนันทา ได้ดำเนินการจัดทำสื่อออนไลน์เพื่อทำการตลาดโดยได้สร้างเพจให้กับครัวเรือนของชุมชนในเป้าหมาย ชื่อเพจ **“เมี่ยงบัวหลวง มาดามวิง สูตรชาววัง”** สำหรับจำหน่าย เมี่ยงบัวหลวงผ่านระบบออนไลน์ ซึ่งได้ใช้วัตถุดิบในครัวเรือนอาทิ กลีบบัวหลวง ซึ่งนำมาจากนาบัวที่บ้านของครัวเรือน ของชุมชนในเป้าหมาย และส่วนผสมอื่นสมุนไพรต่างๆ ในท้องถิ่นประกอบด้วย พริก ขิง มะนาว มะพร้าว หอมแดง และจัดหาถั่วลิงสง กุ้งแห้ง และน้ำเมี่ยงโดยวิทยาลัยนิเทศศาสตร์ มหาวิทยาลัยราชภัฏสวนสุนันทา ได้เชิญวิทยากรที่มีความรู้และทักษะด้านอาหารมาสาธิตการจัดทำเมี่ยงพร้อมสูตรการทำ มีรายละเอียดดังภาพ



**ภาพที่ 1 ภาพที่ 2**

**ภาพที่ 1** การร่วมประชุมลงพื้นที่ศึกษาข้อมูลพื้นฐานชุมชนคลองโยง

**ภาพที่ 2** วิทยากรสาธิตการจัดทำเมี่ยงพร้อมสูตร



**ภาพที่ 4 ภาพที่ 5**

**ภาพที่ 4** โลโก้ เมี่ยงบัวหลวง มาดามวิง สูตรชาววัง

**ภาพที่ 5** โฮมเพจจำหน่ายเมี่ยงบัวหลวง

ดังนั้น การส่งเสริมการมีส่วนร่วมของเครือข่ายท้องถิ่นเพิ่มรายได้ชุมชนเป็นรากฐานของสังคม ซึ่งเป็นวิถีชีวิตของผู้คนส่วนใหญ่ในสังคมไทย จึงมีความจำเป็นต้องช่วยกันสนับสนุนให้เกิดการเปลี่ยนแปลงในระดับฐานรากของสังคมให้มุ่งสู่ชุมชนเข็มแข็งอย่างยั่งยืน และอยู่ร่วมกันอย่างร่มเย็นเป็นสุข โดยต้องส่งเสริมให้ชุมชน/ท้องถิ่นสามารถพึ่งพาตนเองได้ด้วยกระบวนการวางพัฒนาองค์ความรู้วัตถุดิบในชุมชนเพื่อสร้างผลิตภัณฑ์และจำหน่ายเป็นรายได้เสริมในครัวเรือนให้มีความรู้ ด้านการจัดทำแผนการตลาดสำหรับใช้เป็นตัวชี้วัดความสำเร็จ ซึ่งเป็นกระบวนการที่จะนำไปสู่การพึ่งพาตนเองอย่างยั่งยืน บนเศรษฐกิจฐานรากของชุมชนตามหลักปรัชญาของเศรษฐกิจพอเพียง

**ตารางที่ 1** ตารางแสดงรายรับรายจ่ายครัวเรือนของครัวเรือนของชุมชนในเป้าหมาย ระหว่างเดือนมกราคม-เมษายน 2565 (ก่อนและหลังเข้าร่วมโครงการ)

|  |  |  |  |  |
| --- | --- | --- | --- | --- |
| **ว/ด/ป** | **รายการ** | **รายรับ (บาท)** | **รายจ่าย (บาท)** | **คงเหลือ (บาท)** |
| เดือนมกราคม 2565  (ก่อนเข้าร่วม) | ค่าใช้จ่ายภายในครัวเรือน | 5,500 | 4,000 | 1,500 |
| เดือนกุมภาพันธ์ 2565  (ก่อนเข้าร่วม) | ค่าใช้จ่ายภายในครัวเรือน | 5,500 | 4,000 | 1,500 |
| เดือนมีนาคม 2565  (หลังเข้าร่วม) | ค่าใช้จ่ายภายในครัวเรือน  และได้จำหน่ายเมี่ยงบัวหลวง | 6,200 | 5,050 | 1,150 |
| เดือนเมษายน 2565  (หลังเข้าร่วม)  (ข้อมูล ณ วันที่ 25) | ค่าใช้จ่ายภายในครัวเรือน  และได้จำหน่ายเมี่ยงบัวหลวง | 7,800 | 5,600 | 2,200 |

**จากตารางที่** 1 **พบว่าการพัฒนาผลิตภัณฑ์และเครื่องมือสื่อสารในการส่งเสริมการตลาด ผู้วิจัยได้จัดทำสื่อออนไลน์โดยสร้างเพจและออกแบบผลิตภัณฑ์ชื่อเพจ “เมี่ยงบัวหลวง มาดามวิง สูตรชาววัง” สำหรับจำหน่ายเมี่ยงบัวหลวง ผ่านระบบออนไลน์เพื่อสร้างมูลค่าให้กับผลิตภัณฑ์ซึ่งได้รับการตอบรับที่ดีจากผู้บริโภคผลิตภัณฑ์เมี่ยงบัวหลวงโดยจะเห็นได้ว่าครัวเรือนของชุมชนในเป้าหมายมีรายได้เเพิ่มขึ้นจากเดิมหลังจากได้เข้าร่วมโครงการ**

**สรุปผลและอภิปรายผล**

จากการศึกษาการวิจัยภายใต้โครงการ : การพัฒนาคุณภาพชีวิตและยกระดับเศรษฐกิจฐานราก ต.คลองโยง อ.พุทธมณฑล จ.นครปฐม กิจกรรมย่อย : ส่งเสริมการมีส่วนร่วมของเครือข่ายท้องถิ่นเพิ่มรายได้ชุมชน "นาบัวยายวิง สู่มาดามวิง เมี่ยงบัวหลวง" ผลสรุปจากการวิจัยข้างต้นผู้วิจัยได้นำประเด็นข้อค้นพบดังกล่าวมาทำการอภิปรายผลของการวิจัยดังนี้

**1.บริบทและสภาพทั่วไปของเศรษฐกิจฐานราก เทศบาลตำบลคลองโยง อำเภอพุทธมณฑล จังหวัดนครปฐม**

การดำเนินการพัฒนาเศรษฐกิจชุมชนตามแนวทางเศรษฐกิจฐานราก เพื่อให้เกิดกระบวนการเรียนรู้ใหม่ สร้างความมั่นคงของเศรษฐกิจฐานราก โดยนำแนวทางเศรษฐกิจฐานรากมาประยุกต์ใช้ในการลดรายจ่าย เพิ่มรายได้ ในครัวเรือนมีการเรียนรู้และพัฒนาศักยภาพของตนเองในการสร้างความสมดุล พร้อมรับต่อการเปลี่ยนแปลงในทุกด้าน ทั้งทางเศรษฐกิจ สังคม สิ่งแวดล้อม และเทคโนโลยี โดยการใช้ทรัพยากรที่มีภายในชุมชนเป็นหลักในการพัฒนาและแก้ไขปัญหาของชุมชนซึ่งสอดคล้องงานวิจัยของ (Muangyai, A., 2016) ที่ได้ศึกษาแนวทางการพัฒนาเพื่อเสริมสร้างศักยภาพชุมชนและท้องถิ่นในศตวรรษที่ 21 พบว่า การส่งเสริมการมีส่วนร่วมและเสริมสร้างศักยภาพชุมชนในการพัฒนาและเปิดโอกาส ให้ประชาชนได้พัฒนาศักยภาพในการบริหารจัดการปัญหาได้ด้วยตนเอง เพื่อประโยชน์ของตนเองของครอบครัว และชุมชน ตลอดจนสามารถตอบสนองต่อการกระจายการพัฒนาได้อย่างเต็มที่และทั่วถึง การพัฒนาจะต้องเน้นที่การสร้างความเข้มแข็งของชุมชนให้สามารถพึ่งตนเองได้ โดยมีเศรษฐกิจชุมชนที่มั่นคงเป็นตัวขับเคลื่อนและเป็นฐานในการยกระดับรายได้ และคุณภาพชีวิตของคนในชุมชน และมีความสอดคล้องเช่นเดียวกันกับ (Sriboonjit et al., 2008) ได้ทำโครงการประเมินผลเปรียบเทียบในมิติต่างๆ ของประชาชนในการนำแนวทางเศรษฐกิจฐานรากมาประยุกต์ใช้

**2. การส่งเสริมการมีส่วนร่วมของเครือข่ายท้องถิ่นเพิ่มรายได้ชุมชน เพื่อสร้างเศรษฐกิจฐานรากอย่างยั่งยืน**

**2.1 กลไกการขับเคลื่อนศักยภาพของชุมชน** ประกอบด้วยกลไกการขับเคลื่อนภายนอกและกลไกภายใน ดังนี้

2.1.1 กลไกการขับเคลื่อนภายนอก 1) ด้านนโยบายรัฐบาล ควรมีการสร้างแผนการพัฒนาชุมชนในระยะยาว และการสื่อสารประชาสัมพันธ์แบบเชิงรุก 2) ด้านสภาวะเศรษฐกิจ ควรสนับสนุนการจำหน่ายสินค้าการเกษตรจากชุมชนโดยมอบสิทธิพิเศษหรือยกเว้นสำหรับการลดหย่อนภาษี 3) ด้านการมีส่วนร่วมของชุมชนกับหน่ยวยงานท้องถิ่น ควรส่งเสริมให้ชุมชนปรับวิธีคิด โดยเน้นการใช้วัตถุดิบในชุมชนที่มีอยู่เพื่อเป็นการสร้างรายได้ 2.1.2 กลไกการขับเคลื่อนภายใน 1) ด้านศักยภาพผู้นำชุมชนและชุมชนควรพัฒนาศักยภาพความเป็นผู้ประกอบการแก่ผู้นำชุมชน โดยการฝึกอบให้มีความรู้ 2) ด้านความรู้ความสามารถและจำนวนของบุคลากร ควรส่งเสริมให้เยาวชนคนรุ่นใหม่ที่มีความต้องการทำงานในชุมชน ด้วยปลูกฝัง สืบสานภูมิปัญญาท้องถิ่น 3) ด้านงบประมาณและการบริหารงานควรจัดฝึกอบรมให้ความรู้ แก่ชุมชนให้มีองค์ความรู้ด้านสมุนไพรในชุมชน กระบวนการพัฒนาวัตถุดิบในชุมชนสร้างรายได้ และการจัดทำบัญชีในครัวเรือนอย่างง่าย 4) ด้านผลิตภัณฑ์และเครื่องมือสื่อ ควรมีการสนับสุนนอุปกรณ์เครื่องมือเครื่องใช้ส่งเสริมการพัฒนาผลิตภัณฑ์ ให้มาตรฐานรูปแบบผลิตภัณฑ์มีภาพลักษณ์ที่ดี สร้างแรงจูงใจ การเข้าถึงผลิตภัณฑ์ได้ง่ายและรวดเร็วผ่านระบบออนไลน์

**2.2 กระบวนการขับเคลื่อนศักยภาพของชุมชน** 1) ด้านการจัดการความรู้และข้อมูลข่าวสาร ควรส่งเสริม ให้วิสาหกิจชุมชนจัดอบรมให้ความรู้และสร้างเครือข่าย รวมถึงความรู้ในสืบค้นข้อมูลโดยทำการจัดคอร์สการฝึกอบรม ในการค้นหาข้อมูลต่าง ๆ จากสื่อออนไลน์ 2) ด้านกระบวนการจัดการสินค้าและบริการ ควรให้ความรู้แก่ชุมชนในการบริหารจัดการวัตถุดิบสำหรับการผลิตให้เพียงพอ สนับสนุนพัฒนาบรรจุภัณฑ์ให้มีความสวยงามและมีความดึงดูดใจแก่ผู้บริโภค 3) ด้านการบริหารการตลาด ควรจัดหาตลาดเพื่อจำหน่ายสินค้าแบบระยะยาวและมีความมั่นคงแก่ชุมชน 4) ด้านการจัดการการเงินและบัญชีครัวเรือน ควรให้ความรู้แก่ชุมชนในการจัดการการเงิน และการจัดทำบัญชีครัวเรือน เพื่อเป็นการติดตามผลการดำเนินงาน และแนวทางปรับปรุงพัฒนาบัญชีครัวเรือนได้อย่างยั่งยืน

**2.3 การพัฒนาศักยภาพในการพึ่งพาตนเองของชุมชน** 1) ด้านประสิทธิผลตามภารกิจโดยที่ชุมชนมีรายได้ เพิ่มมาก จำหน่ายผ่านระบบออนไลน์สื่อโซเชียลมิเดียทางเดียว จึงเห็นว่าควรมีการสนับสนุนให้มีหน้าร้านหรือตลาด เพื่อมี กลุ่มลูกค้าถาวรให้แก่ชุมชนให้สามารถขายสินค้าได้ตลอดทั้งปี 2) ด้านคุณภาพสินค้าและบริการ ควรมีการพัฒนาผลิตภัณฑ์ ให้ได้รับการรับรองจากสำนักงานมาตรฐานอาหาร (อย.) เพื่อสร้างความน่าเชื่อถือให้แก่สินค้าและบริการ 3) ด้านประสิทธิภาพของการดำเนินงาน พบว่า ชุมชนยังคงมีข้อผิดพลาดทางกระบวนการผลิตสินค้าและบริการควรมีการสนับสนุน และส่งเสริมการเรียนรู้ด้านการเขียนแผนการตลาดให้มีประสิทธิภาพโดยมีกำหนดเป้าหมายที่ชัดเจน และสามารถปฏิบัติได้จริง มีตัวชี้วัดความสำเร็จอย่างเป็นรูปธรรมมากขึ้น

**2.4 ความมั่นคงของชุมชนในการพึ่งพาตนเอง** 1) ความมั่นคงทางด้านเศรษฐกิจ ในการประกอบอาชีพของ

คนในชุมชนนั้นมีรายได้เพิ่มขึ้นที่ชัดเจนจากรายได้เสริม และมีการจัดทำบัญชีรายรับ -รายจ่าย ในแต่ละครัวเรือน 2) ความมั่นคงทางด้านสังคมและวัฒนธรรม มีการส่งเสริมให้ใช้วิถีชีวิตแบบดั้งเดิม โดยการให้เกษตรกรแลกเปลี่ยนผลิตผลกันเอง มีการช่วยเหลือกันภายในชุมชนมีการใช้ชีวิตตามแนวทางเศรษฐกิจพอเพียง โดยการปลูกไว้ใช้ปลูกไว้กินที่เหลือก็นำไปขาย ซึ่งมีความสอดคล้องกับ สัญญา เคณาภูมิ (2551) การมีส่วนร่วม หมายถึง การที่สมาชิกได้มีโอกาสร่วมคิด ร่วมตัดสินใจ ร่วมวางแผน ร่วมปฏิบัติตามโครงการ ร่วมติดตามประเมินผลเพื่อให้บรรลุเป้าหมายที่พึงประสงค์ ทั้งนี้การมีส่วนร่วมจะต้องมาจากความสมัครใจ พึงพอใจ และได้รับผลประโยชน์ที่เกิดจากชุมชนโดยส่วนรวมร่วมกัน และ เมตต์ เมตต์การุณจิต (2553) การมีส่วนร่วม หมายถึง การเปิดโอกาสให้บุคคลหรือกลุ่มบุคคลเข้ามามีส่วนร่วมในกิจกรรม ไม่ว่าจะเป็นทางตรงหรือทางอ้อม ในลักษณะของการร่วมรับรู้ ร่วมคิด ร่วมทำ ร่วมตัดสินใจ ร่วมติดตามผล และ Cohen & Uphoff (1981) การมีส่วนร่วม หมายถึง สมาชิกของชุมชนต้องเข้ามามีส่วนเกี่ยวข้องใน 4 มิติ ได้แก่ 1) การมีส่วนร่วมการตัดสินใจว่าควรทำอะไรและ ทำอย่างไร 2) การมีส่วนร่วมเสียสละในการพัฒนา รวมทั้งลงมือปฏิบัติตามที่ได้ตัดสินใจ 3) การมีส่วนร่วมในการแบ่งปันผลประโยชน์ที่เกิดขึ้นจากการดำเนินงาน 4) การมีส่วนร่วมในการประเมินผลโครงการ

**3.ด้านการพัฒนาผลิตภัณฑ์และเครื่องมือสื่อสารในการส่งเสริมการตลาด**

วิทยาลัยนิเทศศาสตร์ มหาวิทยาลัยราชภัฏสวนสุนันทาได้ดำเนินการจัดทำสื่อออนไลน์เพื่อทำการตลาดโดยได้ สร้างเพจให้กับครัวเรือนของชุมชนในเป้าหมายชื่อเพจ **“เมี่ยงบัวหลวง มาดามวิง สูตรชาววัง”** สำหรับจำหน่ายเมี่ยงบัวหลวง ผ่านระบบออนไลน์ ซึ่งได้ใช้วัตถุดิบในครัวเรือนอาทิกลีบบัวหลวง ซึ่งนำมาจากนาบัวที่บ้านของครัวเรือนของชุมชนในเป้าหมาย และส่วนผสมอื่นสมุนไพรต่างๆ ในท้องถิ่นมาจัดทำเมี่ยงบัวหลวง เพื่อจำหน่ายเพิ่มเติมรายได้เศรษฐกิจฐานรากชุมชน

**ข้อเสนอแนะ**

**1. ข้อเสนอแนะ**

1. การเสริมสร้างการมีส่วนร่วมในการจัดการความรู้ของชุมชนในรูปคณะทำงานของชุมชนองค์กรชุมชนและหน่วยงานที่เกี่ยวข้อง พร้อมทั้งการเปิดโอกาสให้มีส่วนร่วมคิด ร่วมทำ ร่วมดำเนินงาน และร่วมรับผลประโยชน์อย่างทั่วถึงและเป็นธรรม

2. การสร้างจิตสำนึกในการพัฒนาองค์ความรู้ของชุมชนให้เห็นถึงคุณค่าของความรู้ที่มีอยู่ในชุมชน ผ่านการจัดกิจกรรมที่ใช้ฐานองค์ความรู้ที่มีอยู่ในชุมชนเป็นตัวขับเคลื่อนกิจกรรมด้านการพัฒนาชุมชน

**2.ข้อเสนอแนะสำหรับการทำวิจัยครั้งต่อไป**

1. ควรมีการศึกษาองค์ความรู้ของชุมชนในมิติอื่นในพื้นที่ของศูนย์การเรียนรู้เศรษฐกิจพอเพียง หมู่ที่ 1 ต.คลองโยง อ.พุทธมณฑล จ.นครปฐม

2. ควรมีการศึกษาศักยภาพของชุมชนในการประยุกต์ใช้องค์ความรู้ของชุมชนในการพัฒนาชุมชนในพื้นที่ตำบลคลองโยง อ.พุทธมณฑล จ.นครปฐม

**เอกสารอ้างอิง**

สัญญา เคณาภูมิ. (2551). ความสำเร็จของวิสาหกิจชุมชนใน 4 จังหวัดชายแดนลุ่มน้ำโขง. วิทยานิพนธ์รัฐ

ประศาสนศาสตรดุษฎีบัณฑิต สาขาวิชารัฐประศาสนศาสตร์ มหาวิทยาลัยราชภัฏวไลยลงกรณ์ ในพระบรม

ราชูปถัมภ์

ทรงวุฒิ เรืองวาทศิลป์. (2550). การมีส่วนร่วมของชุมชนในการจัดการศึกษาในพื้นที่บริการของโรงเรียนล้อมแรดวิทยา

อำเภอเถิน จังหวัดลำปาง. วิทยานิพนธ์การบริหารการศึกษามหาบัณฑิต สาขาวิชาการ บริหารการศึกษา

มหาวิทยาลัยเชียงใหม่.

เมตต์ เมตต์การุณ์จิต. (2553). การบริหารจัดการศึกษาแบบมีส่วนร่วม: ประชาชน องค์กรปกครองส่วนท้องถิ่น และ

ราชการ.กรุงเทพฯ: บุ๊คพอยท์.

สถาบันพัฒนาองค์กรชุมชน(องค์การมหาชน).(2559).คู่มือการส่งเสริมการพัฒนา “ระบบเศรษฐกิจฐานราก”กระทรวง

การพัฒนาสังคมและความมั่นคงของมนุษย์” กรุงเทพฯ

Cohen, J.M., & Uphoff, N.T. (1981). Rural Development Participation: Concept and Measure For

Project Design Implementation and Evaluation: Rural Development Committee Center

for international Studies. New York: Cornell University Press

กัญจริพัฐ วงศ์สุเมธต์.(2560).เอกสารประกอบการสอนการสื่อสารการตลาด สืบค้นเมื่อ 2 เมษายน 2565

เข้าถึง ได้จาก https://sites.google.com/site/prasitpmtech/meanmarket

Kotler, Philip,(1997(,May) Marketting Management:Analysis,Planning,Implementation and

Control.(online).Available: สืบค้นเมื่อ 2 เมษายน2565 เข้าถึงได้จาก<http://www.sapsip.com/index.php?type=special=aricles&id=378>